
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1043 


25 Νοεμβρίου 1997 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


Έγκριση τροποποίησης και συμπλήρωσης των διατά¬ 
ξεων του οργανισμού του κοινωφελούς ιδρύματος 
με την επωνυμία «ΙΔΡΥΜΑ ΑΝΑΣΤΑΣΙΟΥ (ΤΑΣΟΥ) 
ΜΗΛΙΩΝΗ ΤΟΥ ΑΛΕΞΙΟΥ», που κυρώθηκε με το 
από 25.6.1996 Προεδρικό Διάταγμα (ΦΕΚ 554/ 

Β’) .. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταβίβαση αρμοδιοτήτων στους Προϊσταμένους των 

Δ/νσεων Δασών της Περίφ. Βορείου Αιγαίου _ 2 

Τροποποίηση της 18747/16.6.1993 απόφασης του 
Νομάρχη Ιωαννίνων περί σύστασης αμιγούς Δημοτι¬ 
κής Επιχείρησης με την επωνυμία «ΑΝΑΠΤΥΞΙΑΚΗ 

ΕΠΙΧΕΙΡΗΣΗ ΔΗΜΟΥ ΜΕΤΣΟΒΟΥ» . 3 

Τροποποίηση του ΟΕΥ του Δήμου Μακρακώμης Ν. 

Φθιώτιδας. 4 

Τροποποίηση της 12327/16.6.95 απόφασης καθορι¬ 
σμού των μελών της Διοίκησης του Νομικού προσώ¬ 
που της Σχολικής Επιτροπής Δ/θμιας Εκπαίδευσης 
Σχολείων Κοινότητας Λάρυμνας . 5 


ΠΡΟΕΔΡΙΚΑ ΔΙΑΤΑΓΜΑΤΑ 


( 1 ) 

Έγκριση τροποποίησης και συμπλήρωσης των διατάξεων 
του οργανισμού του κοινωφελούς ιδρύματος με την 
επωνυμία «ΙΔΡΥΜΑ ΑΝΑΣΤΑΣΙΟΥ (ΤΑΣΟΥ) ΜΗΛΙΩΝΗ 
ΤΟΥ ΑΛΕΞΙΟΥ», που κυρώθηκε με το από 25.6.1996 
Προεδρικό Διάταγμα (ΦΕΚ 554/Β"). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 14.12.1994 μυστική διαθήκη του Αναστα¬ 
σίου Μηλιώνη του Αλεξίου, που δημοσιεύθηκε με το αριθ. 
122/1995 πρακτικό του Μον. Πρωτοδικείου Αγρίνιου, 
όπως αυτή συμπληρώθηκε με τις από 4.3.1995 μυστική 
και αριθ. 32703/13.6.1995 δημόσια διαθήκες του, που 
δημοσιεύθηκαν με τα αριθ. 123/1995 και 124/1995 πρα¬ 
κτικά του Μονομ. Πρωτοδικείου Αγρίνιου αντίστοιχα, με 


τις οποίες συστήθηκε κοινωφελές ίδρυμα με την επωνυ¬ 
μία «ΙΔΡΥΜΑ ΑΝΑΣΤΑΣΙΟΥ (ΤΑΣΟΥ) ΜΗΛΙΩΝΗ ΤΟΥ 
ΑΛΕΞΙΟΥ» και έδρα την πόλη του Αγίου Κωνσταντίνου 
Τριχωνίδος. 

2. Το από 25.6.1996 προεδρικό Διάταγμα, με το οποίο 
εγκρίθηκε η σύσταση του ανωτέρω ιδρύματος και κυρώ¬ 
θηκε ο οργανισμός του (ΦΕΚ 554/Β"). 

3. Το αριθ. 3/1997 πρακτικό του Διοικητικού Συμβου¬ 
λίου του ιδρύματος, με το οποίο προτείνεται η τροποποί¬ 
ηση και συμπλήρωση του άρθρου 3 του οργανισμού του. 

4. α) Τις διατάξεις των άρθρων 95 και 98 του ΑΝ2039/ 
1939. 

β) Τις διατάξεις των άρθρων 101 και 119 του Εισαγωγι¬ 
κού Νόμου του Αστικού Κώδικα. 

γ) Τις διατάξεις του άρθρου 110 του Αστικού Κώδικα. 

5. Την από 19.5.1997 γνωμοδότηση του Συμβουλίου 
Εθνικών Κληροδοτημάτων. 

6. Την αριθ. 1107147/1239/0006Α/4.10.1996 κοινή 
απόφαση του Πρωθυπουργού και του Υπουργού Οικονο¬ 
μικών, με την οποία ανατέθηκαν αρμοδιότητες Υπουργού 
Οικονομικών στους Υφυπουργούς Οικονομικών (ΦΕΚ 
922/Β"). 

Με πρόταση των Υπουργών Υγείας - Πρόνοιας και Πο¬ 
λιτισμού και του Υφυπουργού Οικονομικών αποφασί¬ 
ζουμε: 

"Αρθρο μόνο. 

1. Εγκρίνουμε την τροποποίηση και συμπλήρωση του 
άρθρου 3 του οργανισμού του κοινωφελούς ιδρύματος με 
την επωνυμία «ΙΔΡΥΜΑ ΑΝΑΣΤΑΣΙΟΥ (ΤΑΣΟΥ) ΜΗΛΙ- 
ΩΝΗ ΤΟΥ ΑΛΕΞΙΟΥ», που κυρώθηκε με το από 
25.6.1996 Προεδρικό Διάταγμα (ΦΕΚ 554/Β 1 ), ως ακο¬ 
λούθως: 

α) Το εδάφιο 5 της παραγράφου 1Α του άρθρου 3 «Πε¬ 
ριουσία - Πόροι» του οργανισμού συμπληρώνεται ως εξής: 

5. Πέντε (5) οικόπεδα εμβαδού 262 τ.μ. 520 τ.μ., 520 
τ.μ., 338 τ.μ. και 338 τ.μ. στο 42 ΟΤ. 

β) Το εδάφιο 6 της παραγράφου 1Α του άρθρου 3 «Πε¬ 
ριουσία - Πόροι» του οργανισμού τροποποιείται ως εξής: 

6. Έξι (6) οικόπεδα εμβαδού 340 τ.μ. 340 τ.μ., 336 τ.μ., 
323 τ.μ., 404 τ.μ. και 590 τ.μ. (328+262) κείμενα στο 43 
ΟΤ. 

2. Στους Υπουργούς Υγείας - Πρόνοιας και Πολιτισμού 

και στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 12 Νοεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

Ο) ΥΠΟΥΡΓΟΙ 

Υ*ΥΠ. ΟΚΟΝΟΜΚΟΝ ΥΓΕΙΑΣ ΠΡΟΝΟΙΑ! 

ΓΕΩΡΓΙΟΣ ΔΡΥΣ ΚΩΝ. ΓΕΙΤΟΝΑΣ 

ΠΟΛΙΤΙΣΜΟΥ 
ΕΥΑΓ. ΒΕΝΙΖΕΛΟΣ 

-«- 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 1537 (2) 

Μεταβίβαση αρμοδιοτήτων στους Προϊσταμένους των 
Δ/νσεων Δασών της Περίφ. Βορείου Αιγαίου. 

Ο Γ.Γ. ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Των άρθρων 6 και 7 του Ν. 3200/55 «περί διοικητικής 
αποκεντρώσεως». 

β) Των άρθρων 1 και 2 του ΝΔ 532/70 «περί συμπληρώ- 
σεως των διατάξεων περί διοικητικής αποκεντρώσεως» 
και των σε εκτέλεση τούτων εκδοθέντων Β. Δ/των. 

2. Τις διατάξεις του Ν. 2218/94 «περί ίδρυσης Νομαρ¬ 
χιακής αυτοδιοίκησης», όπως τροποποιήθηκε και ισχύει 
από τις διατάξεις των Νόμων 2240/94, 2307/94 και 
2344/95. 

3. Τις διατάξεις του Ν. 2026/92 «Ρύθμιση θεμάτων ορ¬ 
γάνωσης» και του Π.Δ. 94/93. 

4. Τις διατάξεις του Ν. 2503/1997 «Διοίκηση, οργά¬ 
νωση, στελέχωση περιφέρειας». 

5. Την ανάγκη υπαγωγής στου Προϊσταμένους των 
Διευθύνσεων Δασών της Περιφέρειας Βορείου Αιγαίου 
την εξουσία να υπογράφουν με εντολή Γεν. Γραμματέα 
αποφάσεις έγγραφα ή άλλες πράξεις για την πληρέστερη 
εφαρμογή του θεσμού της αποκέντρωσης και την ταχύ¬ 
τερη περαίωση των υπηρεσιακών υποθέσεων, αποφασί¬ 
ζουμε: 

Μεταββάζουμε στους Προϊσταμένους των Διευθύσεων 
Δασών της Περιφέρειας Βορείου Αιγαίου ή τους νόμιμους 
αναπληρωτές τους την εξουσία να υπογράφουν «με 
εντολή Γενικού Γραμματέα Περιφέρειας» πλην των αρμο¬ 
διοτήτων που μεταβιβάστηκαν με την αριθμ. 450/ 
5.9.1997 απόφασή μας Δασικά θέματα και «την έγκριση 
πινάκων υλοτομίας για την περίοδο ενός (1) μέχρι πέντε 
(5) ετών και για την ποσότητα άνω των τριακοσίων (300) 
τετρ.μ. μετά από προηγούμενη θεώρηση των από τον Πε¬ 
ριφερειακό Διευθυντή Δασών». 

1. (Π.Δ. 332 αρθρ. 2 & α-ΦΕΚ 119/Α/8.9.1983). 

Οι διατάξεις της απόφασης αυτής δεν προκαλούν δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 5 Νοεμβρίου 1997 

Ο Γ ενικός Γ ραμματέας Περιφέρειας 
ΤΡΙΑΝΤΑΦΥΛΛΟ! ΠΑΠΑΔΟΠΟΥΛΟΣ 


Αριθ. 28930 (3) 

Τροποποίηση της 18747/16.6.1993 απόφασης του Νο¬ 
μάρχη Ιωαννίνων περί σύστασης αμιγούς Δημοτικής 
Επιχείρησης με την επωνυμία «ΑΝΑΠΤΥΞΙΑΚΗ ΕΠΙ¬ 
ΧΕΙΡΗΣΗ ΔΗΜΟΥ ΜΕΤΣΟΒΟΥ». 

Ο Γ.Γ. ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 277 του Δ.Κ.Κ. (Π.Δ. 410/ 
95). 

2. Την αριθμ. 16747/16.6.1993 απόφαση του Νομάρχη 
Ιωαννίνων όπως αυτή μεταγενέστερα τροποποιήθηκε. 

3. Την αριθμ. 25027/9.4.84 απόφαση του ΥΠ. ΕΣ. 
(ΦΕΚ 244/19.4.84 τεύχος Β ). 

4. Την αριθ. 125/1997 απόφαση του Δημοτικού Συμ¬ 
βουλίου Μετσόβου, αποφασίζουμε: 

Τροποποιούμε την αριθμ. 16747/16.6.1993 απόφαση 
του Νομάρχη Ιωαννίνων περί σύσταση αμιγούς Δημοτικής 
Επιχείρησης με την επωνυμία «ΑΝΑΠΤΥΞΙΑΚΗ ΕΠΙΧΕΙ¬ 
ΡΗΣΗ ΔΗΜΟΥ ΜΕΤΣΟΒΟΥ», όπως αυτή μεταγενέστερα 
τροποποιήθηκε, ως εξής: 

Το κεφάλαιο του άρθρου 9 της επιχείρησης αυξάνεται 
από 64.000.000 σε 364.000.000 δραχμές (αύξηση 
300.000.000). 

Κάλυψη δαπάνης (άρθρο 27 Ν. 2081/92): Με την πα¬ 
ρούσα απόφαση προκαλείται δαπάνη σε βάρος του προϋ¬ 
πολογισμού του Δήμου Μετσόβου ύψους 300.000.000 
δρχ. (σελ. 37 Κ.Α. 212.3). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 10 Νοεμβρίου 1997 

Με εντολή Γ ενικός Γ ραμμ. Περιφέρειας 
Ο Διευθυντής 
ΒΑΣΙΛΕΙΟΣ ΧΗΤΑΣ 

-φ- 

Αριθ. 19334 (4) 

Τροποποίηση του ΟΕΥ του Δήμου Μακρακώμης Νομ. 
Φθιώτιδας. 

Ο Γ.Γ. ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, περί 
καταστάσεως προσωπικού ΟΤΑ», όπως τροποποιήθηκαν 
με την παρ. 5 του άρθρου 8 του Ν. 2307/95. 

2. Τις διατάξεις του Ν. 1586/86 «Βαθμολογική διάρ¬ 
θρωση των θέσεων του Δημοσίου, νομικών προσώπων δη¬ 
μοσίου δικαίου και ΟΤΑ και άλλες διατάξεις». 

3. Την αρ. 126/95 απόφαση του Δημοτικού Συμβουλίου 
Μακρακώμης «περί τροποποίησης του ΟΕΥ». 

4. Το απόσπασμα του αρ. 1/22.9.97 πρακτικού του 
Υπηρεσιακού Συμβουλίου στο οποίο γνωμοδοτεί για την 
τροποποίηση του ΟΕΥ του δήμου Μακρακώμης, αποφασί¬ 
ζουμε: 

Τροποποιούμε τον Οργανισμό Εσωτερικής Υπηρεσίας 
του Δήμου Μακρακώμης, σύμφωνα με την αριθ. 126/95 
απόφαση του Δημοτικού Συμβουλίου και η διάρθρωσή του 
έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥ ΜΑΚΡΑΚΩΜΗΣ 

Αρθρο Ιο 

Την υπηρεσία του Δήμου συγκροτούν οι Διευθύνσεις, 
α) Διοικητικών - Οικονομικών Υπηρεσιών, 
β) Τεχνικών Υπηρεσιών Πολεοδομίας και Πολεοδομικών 
εφαρμογών. 

Αρθρο 2ο 

Η Διευθύνση Διοικητικών και Οικονομικών Υπηρεσιών 
αποτελείται από τα κάτωθι γραφεία: 

1. Γραφείο Δημάρχου και Αντιδημάρχου. 

2. Δημοσιών Σχέσεων, Τύπου, Εορτών και Επετείων. 

3. Προϊσταμένου. 

4. Δημοτικού Συμβουλίου και Δημαρχιακής Επιτρο¬ 
πής. 

5. Δημοτολογίου - μητρώου Αρρένων - Στρατολογίο - 
Στατιστικής - Ληξιάρχου - Εκλογικών θεμάτων και Πολιτι¬ 
κών Γάμων. 

6. Πρωτοκόλλου - Διεκ/σης - Αρχείου - Δακτυλογράφη¬ 
σης. 

7. Ταμείου - Προσόδων - Δημοτικής Περιουσίας - Προ¬ 
μηθειών και Αποθήκης. 

θ. Λογιστηρίου. 

9. Γενικών καθηκόντων (κλητήρα). 

Αρθρο 3ο: 

Η Διεύθυνση Τεχνικών Υπηρεσιών, Πολεοδομίας και 
Πολεοδομικών Εφαρμογών αποτελείται από το κάτωθι 
γραφεία: 

1. Γραφείο Διευθυντή. 

2. Τεχνικών Υπηρεσιών (κατασκευής και συντήρησης 
έργων) και μελετών. 

3. Πολεοδομίας και Πολεοδομικών έργων. 

4. Επέκτασης Σχεδίου Πόλης. 

5. Αρδεύσης - Υδρεύσης - Αποχέτευσης. 

6. Καθαριότητας - Περιβάλλοντος - Πρασίνου. 

7. Σφαγείων. 

8. Μηχανογράφισης. 

9. Γραφείου Νεκροταφείου. 

10. Ηλεκτροφωτισμού Συντηρήσεις μηχανολογικού 
εξοπλισμού. 

Άρθρο 4ο: 

Η οργανική σύνθεση και κατάταξη των θέσεων του προ¬ 
σωπικού του Δήμου κάθε κατηγορίας σε κλάδους και βαθ¬ 
μούς έχει ως εξής: 

ΚΑΤΗΓΟΡΙΑ ΠΕ 
α. Κλάδος ΠΕΙ Διοικητικός, 
θέση (1) μια με βαθμό Δ-Α 
β. Κλάδος ΠΕ4 Αρχιτεκτόνων 
θέση (1) μια με βαθμό Δ-Α 
γ. Κλάδος ΠΕ3 Πολιτικών Μηχανικών 
θέση (1) μια με βαθμό Δ-Α 
δ. Κλάδος ΠΕ6 Τοπογράφων 
θέση (1) μια με βαθμό Δ-Α 

ε. Κλάδος ΠΕ5 Μηχανολόγων Ηλεκτρολόγων Μηχανι¬ 
κών 

θέση (1) μια με βαθμό Δ-Α 
ΚΑΤΗΓΟΡΙΑ ΔΕ 
α. Κλάδος ΔΕΙ -Διοικητικός. 


θέση (4) τέσσερες με βαθμό Δ-Α. 

Στα καθήκοντα των υπαλλήλων αυτών συμπεριλαμβά- 
νονται και οι εργασίες δακτυλογράφησης, 
β. Κλάδος ΔΕΙ 5 -Εισπρακτόρων 
θέσεις (1) με βαθμό Δ-Α. 
γ. Κλάδος ΔΕ 30 Τεχνιτών 
θέση (1) μια με βαθμό Δ-Α υδραυλικού. 

ΚΑΤΗΓΟΡΙΑ Υ.Ε. 

α. Κλάδος ΥΕ1 Κλητήρων - θυρωρών - Γ ενικών Καθη¬ 
κόντων 

θέση (1) μια με βαθμό Δ-Β. 
α. Κλάδος ΥΕ 16 εργατών γενικά 
θέση (2) με βαθμό Δ-Β. 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙ¬ 
ΚΑΙΟΥ 

Μία (1) θέση εργάτη καθ/τος. Η θέση αυτή καταργείται 
αυτοδίκαια μετά την κάλυψη της θέσης του κλάδου ΥΕ 
του παρόντος. 

Αρθρο 5ο: 

Οι αρμοδιότητες και τα αντικείμενα κάθε οργανικής μο¬ 
νάδας καθορίζονται ως εξής: 

ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Α’ ΤΜΗΜΑ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΥΠΗΡΕ¬ 
ΣΙΩΝ 

1. Γ ραφείο Δημάρχου και Αντιδημάρχου 

Διαθέτει γενικές γνώσεις σχετικά με την λειτοργία του 
Δήμου και τις διατάξεις που την διέπουν. Ενεργεί σε όλες 
τις φάσεις την προσωπική αλληλογραφία του Δημάρχου 
και του Αντιδημάρχου. Τηρεί ημερολόγιο των προγραμμα¬ 
τισμένων επαφών και παραστάσεων του Δημάρχου και 
εκτελεί κάθε άλλη παρεμφερή εργασία που μπορεί να 
ανατεθεί σ’ αυτό από το Δήμαρχο ή Αντιδήμαρχο. 

2. Γραφείο Δημοσίων Σχέσεων, Τύπου, Εορτών, και 
Επετείων. 

Έχει την μέριμνα για την επικοινωνία του Δήμου με φο¬ 
ρείς και πολίτες καθώς και τις δημόσιες σχέσεις, Φροντί¬ 
ζει για την οργάνωση εκδηλώσεων του Δήμου (εορτών, 
συσκέψεων, συγκεντρώσεων), καταρτίζει τα προγράμ¬ 
ματα, καθορίζει τον τρόπο που θα διεξαχθούν οι εκδηλώ¬ 
σεις, φροντίζει για τη διακόσμιση, το σημαιοστολισμό του 
Δημοτικού Καταστήματος και των Πλατειών, το μοίρασμα 
των προσκλήσεων και καθορίζει γενικά τον τρόπο που θα 
διεξεχθούν οι εκδηλώσεις, τηρεί δε καταλόγους με ονό¬ 
ματα και διευθύνσεις Οργανώσεων, Σωματείων, διακεκρι¬ 
μένων ατόμων Αρχών κλπ. Δέχεται έγγραφες ή προφορι¬ 
κές αναφορές παραπόνων των πολιτών και σε συνεργασία 
με τα αρμόδια τμήματα δίνει τις σχετικές πληροφορίες 
στους παραπονόμενους. Παρακολουθεί τα αφορώντα το 
Δήμο δημοσιεύματα του ημερήσιου και περιοδικού τύπου, 
ενημερώνει πάνω σ' αυτά το Δήμαρχο και μεριμνά για την 
δημοσίευσή των σχετικών απαντήσεων. 

3. Γ ραφείο Προϊσταμένου 

Προίσταται των Υπηρεσιών του δήμου, Επιβλέπει, μερι¬ 
μνά συντονίζει και φροντίζει για τη σωστή λειτουργία των 
Γραφείων, Παρακολουθεί τη Νομοθεσία που ενδιαφέρει 
το Δήμο και ενημερώνει τις υπηρεσίες, ελέγχει και επο¬ 
πτεύει το προσωπικό και παρέχει οδηγίες και κατευθύν¬ 
σεις. Παραλαμβάνει και χαρακτηρίζει την αλληλογραφία 
και τη διαβιβάζει στις αρμόδιες υπηρεσίες μέσω του γρα¬ 
φείου πρωτοκόλλου. Τηρεί το εμπιστευτικό πρωτόκολλο 

και αρχείο, θεωρεί τις καταστάσεις μισθοδοσίας, και δα¬ 
πανών προμήθειας, θεωρεί τα καταρτιζόμενα από τις Διοι¬ 
κητικός και Οικονομικός υπηρεσίες έγγραφα, με την μο¬ 
νογραφή του στα σχέδια αυτών πρίν τα υπογράφει ο Δή¬ 
μαρχος. Μελετά και εισηγείται τη λήψη μέτρων για τη 
διευκόλυνση της λειτουργίας των Υπηρεσιών του Δήμου. 
Αναθέτει σε οποιοδήποτε γραφείο ανεξάρτητα από αρμο¬ 
διότητα τυχόν έκτακτες υπηρεσίες απαραίτητες για την 
εύρυθμη λειτουργία του Δήμου. 

Εισηγείται στο Δήμαρχο για την κατανομή και την τοπο¬ 
θέτηση κατά γραφείο προσωπικού (προσλήψεις κλπ). Τη¬ 
ρεί το Μητρώο υπαλλήλων του Δήμου. 

Διεκπεραιώνει κάθε εργασία που αφορά τις προλήψεις, 
προαγωγές, απολύσεις, παραιτήσεις, αποχωρήσεις, τοπο¬ 
θετήσεις, χορηγήσεις αδειών, μισθολογικές και βαθμολο¬ 
γικές προαγωγές του προσωπικού. 

Μεριμνά για την εφαρμογή των διατάξεων του κώδικα 
κατάστασης Δημοτικών Υπαλλήλων και των συναφών δια¬ 
τάξεων που ισχύουν κάθε φορά. Τηρεία ενημερωμένους 
ατομικούς φακέλλους για όλο το προσωπικό και τους συ¬ 
νταξιούχους του Δήμου. Ανακοινώνει στο προσωπικό τις 
εγκύκλιες διαταγές του Δημάρχου και το καθιερούμενο 
εκάστοτε ωράριο εργασίας. 

4. Γραφείο Δημοτικού Συμβουλίου και Δημαρχιακής 
Επιτροπής. 

Βοηθάει τον Πρόεδρο στην κατάρτιση της ημερήσιας 
διάταξης του Δημοτικού Συμβουλίου και κοινοποιεί αυτή 
κατά τις διατάξεις του κώδικα. Τηρεί τα πρακτικά των συ¬ 
νεδριάσεων. Υποβάλλει αντίγραφα των αποφάσεων στην 
αρμόδια διοικητική αρχή για τον έλεγχο της νομιμότητας. 
Διεξάγει κάθε υπηρεσιακή υπόθεση που σχετίζεται με την 
λειτουργία και τα θέματα του Δημοτικού Συμβουλίου, Πα- 
ραλαμβάνει τα εισηγητικά και λοιπά έγγραφα που αφο¬ 
ρούν τις εργασίες του γραφείου αυτού και προβαίνει στις 
ενέργειες που απαιτούνται σε κάθε περίπτωση. Συντάσ¬ 
σει και κοινοποιεί την ημερήσια διάταξη των προς συζή¬ 
τηση θεμάτων της Δημαρχιακής Επιτροπής. Τηρεί τα πρα¬ 
κτικά των Συνεδριάσεων. Καταχωρεί τα πρακτικά και τις 
λαμβανόμενες αποφάσεις σε ειδικό βιβλίο. Εκδίδει επικυ¬ 
ρωμένα αντίγραφα των αποφάσεων του Δημοτικού Συμ¬ 
βουλίου και της Δημαρχιακής Επιτροπής. Διεξάγει κάθε 
υπηρεσιακή υπόθεση που σχετίζεται με τη λειτουργία και 
τα θέματα του Δημοτικού Συμβουλίου και της Δημαρχια¬ 
κής Επιτροπής. 

5. Γραφείο Δημοτολογίου - μητρώου Αρρένων - Στρατο¬ 
λογίας - Στατιστικής - Ληξιάρχου - Εκλογικών θεμάτων και 
Πολιτικών Γάμων. 

Επιμελείται τη σύνταξη Δημοτολογίων, Μητρώων Αρρέ¬ 
νων και πίνακα στρατευσίμων. Ενεργεί μεταβολές Δημο¬ 
τολογίου, Μητρώου Αρρένων και φροντίζει για την ανευ- 
ρέση στοιχείων των στρατευσίμων. Ενεργεί εγγραφές δη¬ 
μοτών λόγω αποκτήσεως της Ελληνικής Ιθαγένειας και 
διαγραφές λόγω θανάτου, ή απώλεια της Ελληνικής Ιθαγέ¬ 
νειας. Επιμελείται τις εγγραφές αδηλώτων, Εκδίδει κάθε 
είδους πιστοποιητικά και για κάθε χρήση. 

Συγκεντρώνει και υποβάλλει αρμοδίως τα δικαιολογη- 
τικά που απαιτούνται για την εγγραφή δημοτών στους 
εκλογικούς καταλόγους. Φροντίζει με κάθε τρόπο να ει¬ 
δοποιηθούν οι δικαιούχοι εκλογικών βιβλιαρίων για την πα¬ 
ραλαβή τους. 

Συνεργάζεται με τον Προϊστάμενο και ενεργεί για την 
προετοιμασία των εκλογών (συγκέντρωση και διαμονή του 


εκλογικού υλικού). Ενεργεί κάθε άλλη εργασία που έχει 
σχέση με εκλογές, Τηρεί τα ληξιαρχικά βιβλία (γεννήσεων, 
γάμων, θανάτων, εκθέσεων) και καταχωρεί σ' αυτά τα 
σχετικά ληξιαρχικά γεγονότα, Τηρεί τα ευρετήρια του Λη¬ 
ξιάρχου και τους φακέλλους των δηλουμένων ληξιαρχικών 
γεγονότων, δικαστικών αποφάσεων και εκθέσεων επιθε¬ 
ωρήσεων Ληξιαρχείου. Παραλαμβάνει την πρός το Ληξιαρ¬ 
χείο αποτελλόμενη αλληλογραφία και μεριμνά για την 
άμεση ενέργεια αυτής. 

Συντάσσει ετήσιες καταστάσεις με αποσπάσματα λη¬ 
ξιαρχικών πράξεων γεννήσεως και διαβιβάζει αυτές αρμο- 
δίως για τη σύνταξη του ετήσιου μητρώου αρρένων. 

Αποτέλλει αυτεπαγγέλτως στις διάφορες αρχές τις 
απαιτούμενες μηνιαίες καταστάσεις ως και αντίγραφα συ- 
ντασσομένων πράξεων. Ενεργεί κάθε υπηρεσία ληξιαρ- 
χιακής φύσεως και παρακολουθεί τη νομοθεσία των Λη- 
ξιαρχειών. 

Συντάσσει τα στατιστικά δελτία. Εκδίδει τις άδειες τέ¬ 
λεσης Πολιτικών Γ άμων και συντάσσει τις οικείες πράξεις 
των τελουμένων από το Δήμαρχο Πολιτικών Γάμων που 
υπογράφονται από το Δήμαρχο, καθώς και κάθε σχετικό 
έγγραφο. 

6. Γ ραφείο Πρωτοκόλλου - Διεκ/σης - Αρχείου - Δακτυ¬ 
λογράφησης. 

Φροντίζει για την παραλαβή, την πρωτοκόλληση, συ- 
σχέτιση και διεκπεραίωση, όλων των εισερχομένων στο 
Δήμο εγγράφων ως και για τη διανομή στις υπηρεσίες του 
Δήμου, φροντίζει για την πρωτοκόλληση, συσχέτιση και 
διεκπεραίωση των εξερχομένων εγγράφων. Μεριμνά για 
την τοιχοκόλληση και κοινοποίηση των διακηρύξεων και 
Δημοπρασιών, των διαφόρων ανακοινώσεων και γνωστο¬ 
ποιήσεων του Δημάρχου. Τηρεί το αρχείο όλων των υπη¬ 
ρεσιών και εισηγείται για την καταστροφή του θεωρούμε¬ 
νου ως άχρηστου. Δακτυλογραφεί όλα τα έγγραφα των 
υπηρεσιών και συνεργάζεται με το πρωτόκολλο για την 
προώθηση και υπογραφή. 

7. Γραφείο Ταμείου - Προσόδων - Δημοτικής Περιου¬ 
σίας - Προμηθειών και Αποθήκης. 

ο Δημοτικός Ταμίας με προσωπική του ευθυνή διεξάγει 
μαζί με τα ειδικά οριζόμενα διαχειριστικά εισπρακτικά όρ¬ 
γανα την Ταμειακή Υπηρεσία του Δήμου όπως ορίζουν οι 
διατάξεις του Δημοτικού Κοινοτικού Κώδικα και οι διατά¬ 
ξεις περί οικονομικής Διοικήσεως και Λογιστικού των Δή¬ 
μων και ειδικότερα: 

Κατευθύνει και ελέγχει τα υπαγόμενα σ' αυτόν όργανα. 
Είναι υπεύθυνος για την περιουσία σε μετρητά, χρεώ- 
γραφα και κινητές αξίες του Δήμου, καθώς και για τη φύ¬ 
λαξη και διατήρηση των διαφόρων παρακαταθηκών και εγ¬ 
γυήσεων εν γένει. 

Εποπτεύει την τήρηση των προβλεπομένων από τις οι¬ 
κείες διατάξεις λογιστικών και ταμειακών βιβλίων, παρα¬ 
κολουθεί την όλη κίνηση Εσόδων - Εξόδων, ευθυνόμενος 
για κάθε παρατυπία ή παράλειψη και ρυθμίζει τα θέματα 
της χρηματικής διαχείρησης, των διαχειριστικών και ει¬ 
σπρακτικών οργάνων, Εντέλλεται τη λήψη των επιτρεπο- 
μένων από το νόμο αναγκαστικών μέτρων εισπράξεως και 
καθυστερουμένων εσόδων του Δήμου, παραλαμβάνει κα¬ 
θημερινά τις ημερήσιες εισπράξεις, που προγματοποιεί ο 
εισπράκτορας. Εξοφλεί τα διαβιβαζόμενα στο Ταμείο 
εντάλματα πληρωμών, εκδίδει τα γραμμάτια εισπράξεως 
των διαφόρων εσόδων του Δήμου. Τηρεί τα προβλεπό- 
μενα από το νόμο λογιστικά βιβλία εσόδων, καταρτίζει 

τους μηνιαίους και ετήσιους λογαριασμούς της διαχειρή- 
σεως εσόδων, συντάσσει τους στατιστικούς πίνακες που 
υποβάλλονται στο Υπουργείο, Νομαρχία κλπ. συγκεντρώ¬ 
νει τα στοιχεία που απαιτούνται για τον ετήσιο απολογισμό 
εσόδων του Ταμείου και καταρτίζει τον απολογισμό αυ¬ 
τών. Τηρεί τα προβλεπόμενα από το Νόμο λογιστικό βιβλία 
εξόδων, καταρτίζει τους μηνιαίους και ετήσιους λογαρια¬ 
σμούς της διαχειρήσεως εξόδων, συντάσσει τους στατι¬ 
στικούς πίνακες που υποβάλλονται στα Υπουργεία, Νο¬ 
μαρχία κλπ, συγκεντρώσει τα στοιχεία που απαιντούνται 
για τον ετήσιο απολογισμό εξόδων και καταρτίζει την απο¬ 
λογισμό αυτών. Ενεργεί τον έλεγχο των εκδοθέντων και 
διαβιβασθέντων στο Ταμείο ενταλμάτων και βάσει αυτών, 
προέρχεται στην πληρωμή των δικαιούχων σύμφωνα με τις 
οικείες διατάξεις περί λογιστικού Δήμων και Κοινοτήτων. 
Όσον αφορά τις προσόδους και την Δημοτική Περιου¬ 
σία. 

Επιμελείται την κατάρτιση του δημοτικού προϋπολογι¬ 
σμού εσόδων παρακολουθεί την εκτέλεση του και ειση- 
γείται: α) σχετικά με την επιβολή, κατάργηση, μείωση ή 
αύξηση των υπέρ του Δήμου φόρων, τελών δικαιωμάτων 
και εκχρορών σύμφωνα με τις κείμενες διατάξεις, β) σχε¬ 
τικά με την εκμετάλλευση της δημοτικής περιουσίας, 
Εκτελεί κάθε εργασία που αφορά στην βεβαίωση εσόδων 
του Δήμου α) από φόρους, τέλη, δικαιώματα είσπραξης, 
και β) από την εκμετάλλευση της δημοτικής περιουσίας. 
Ελέγχει τα στοιχεία βεβαιώσεως κάθε δημοτικής προσό¬ 
δου, βεβαιώνει αυτά και αποστέλλει στο Ταμείο του Δή¬ 
μου τους οικείους βεβαιωτικούς τίτλους χρημάτων κατα¬ 
λόγων κλπ, Εκτελεί κάθε εργασία που αφορά στη διαδικα¬ 
σία εκμίσθωσης ή εκποίησης προγμάτων του Δήμου. 

Αριθμεί σφραγίζει και μεριμνά για τη θεώρηση των βι¬ 
βλίων και εντύπων της δημοτικής διαχείρισης χρηματικού 
και των διπλοτύπων εισπράξεως των δημοτικών εσόδων 
εν γένει. Τηρεί ημερήσια δελτία κινήσεως των γραμματίων 
και διπλοτύπων εισπράξεως φόρων, τελών, δικαιωμάτων 
και εισφόρων που παραδίδονται στον Ταμία και τον Ει- 
σπράκτορα. 

Όσο αφορά τις προμήθειες: 

Μεριμνά για τη διενέργεια κάθε προμήθειας του έχουν 
ανάγκη οι υπηρεσίες του Δήμου. Διενεργεί κάθε πράξη 
σχετική με την προμήθεια όλων των ειδών και υλικών. 

8. Γραφείο Λογιστηρίου. 

Καταρτίζει τον προϋπολογισμό εσόδων - εξόδων και τις 
σχετικές εκθέσεις που τον συνοδεύουν. Παρακολουθεί 
γενικά την πορεία εκτελέσεως του προϋπολογισμού εσό¬ 
δων και εξόδων και εισηγείται τις αναμορφώσεις αυτού με 
την εγγραφή νέων εσόδων, και αναπληρωματικών ή εκτά¬ 
κτων πιστώσεων, επιμελείται την έγκριση, εκκαθάριση και 
εντολή πληρωμής κάθε δαπάνης, προς εξασφάλιση της 
νομιμότητας. Ενεργεί αναγνώριση των πιστώσεων του Δή¬ 
μου με προσυπογραφή των συντασσομένων στους οι¬ 
κείους λογαριασμούς πράξεων εκκαθαρίσεων και με βάση 
αυτά εκδίδει στο όνομα των δικαιούχων μέσα στα όρια των 
πιστώσεων του προϋπολογισμού, τα οικεία χρηματικά 
εντάλματα, καταχωρεί αυτά στα οικεία βιβλία και τα απο¬ 
στέλλει στον Ταμία υπογεγραμμένα από τον προϊστάμενο 
και το Δήμαρχο, Τηρεί το λογαριασμό των παθητικών υπο¬ 
λοίπων. Συγκεντρώνει, ελέγχει και καταχωρεί στα οικεία 
λογιστικά βιβλία τα αποτελέσματα της εκτελέσεως του 
προϋπολογισμού και ληψοδοσίας εν γένει του Δημοτικού 
Ταμείου. Εκτελεί κάθε εργασία ανάληψης δαπάνης σε 


βάρος των πιστώσεων του προϋπολογισμού κατά τα οριζό¬ 
μενα από τις εκάστοτε ισχύουσες διατάξεις περί οικονομι¬ 
κής διοικήσεως και λογιστικού των Δήμων και Κοινοτή¬ 
των. 

9. Γραφείο γενικών καθηκόντων (κλητήρα) 

Μεταφέρει την αλληλογραφία που διαβιβάζεται μέσω 
του Ταχυδρομείου, καθώς και τα έγγραφα ή έντυπα που 
διαβιβάζονται από υπηρεσία σε υπηρεσία. Ενεργεί επιδό¬ 
σεις υπηρεσιακών εγγράφων, ανακοινώσεων και προ¬ 
σκλήσεων. Εκτελεί κάθε υπηρεσία που προσιδιάζει στη 
Φύση των καθηκόντων του και επιβάλλεται από υπηρεσια¬ 
κές ανάγκες. 

ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ, ΠΟΛΕΟΔΟ¬ 
ΜΙΑΣ ΚΑΙ ΠΟΛΕΟΔΟΜΙΚΩΝ ΕΦΑΡΜΟΓΩΝ 

1. Γ ραφείο Διευθυντή 

Ο διευθυντής των Τ.Υ. είναι ο τεχνικός σύμβουλος του 
Δήμου και συνεργάζεται απ’ ευθείας με το Δήμαρχο, όταν 
είναι αναγκαίο. Διευθύνει, συντονίζει, δίνει κατευθύνσεις 
και εντολές και ελέγχει την εφαρμογή τους, καθώς και τη 
γενικότερη λειτουργία των γραφείων της τεχνικής υπηρε¬ 
σίας. Εισηγείται για τον προγραμματισμό των έργων του 
Δήμου. Προβαίνει στον έλεγχο και τη θεώρηση των συ¬ 
ντασσομένων μελετών έργων και προμηθειών. 

Μεριμνά για τη σύμφωνη με τις κείμενες διατάξεις διε¬ 
νέργεια των διαγωνισμών εκτελέσεως έργων και προμη¬ 
θειών καθώς και για την παραλαβή αυτών. 

Παρακολουθεί την κανονική απορρόφηση των πιστώ¬ 
σεων και εισηγείται σε συνεργασία με τις οικονομικές 
υπηρεσίες τα ανάλογα έργο. Έχει την τελική ευθύνη εισή¬ 
γησης στο γραφείο Δημοτικού Συμβουλίου για θέματα αρ¬ 
μοδιότητας Τ.Υ. 

2. Γ ραφείο Τεχνικών Υπηρεσιών (κατασκευή και συντή¬ 
ρηση έργων) και μελετών. 

Φροντίζει για τη σύνταξη μελετών και μεριμνά για την 
έκδοση των σχετικών αδειών. Συγκεντρώνει στοιχεία για 
τις εγκαταστάσεις του Δήμου και μελετά την επισκευή και 
συντήρηση των εσωτερικών, υδραυλικών και τηλεφωνικών 
εγκαταστάσεων και του δικτύου ηλεκτροφωτισμού της 
πόλης. Διεκπεραίωνει τις διαδικασίες προς τη ΔΕΗ για την 
εξασφάλιηση του απαραίτητου ηλεκτρικού ρεύματος στις 
κάθε φύσεως εγκαταστάσεις του Δήμου. Επιβλέπει και 
διεκπεραιώνει κάθε διαδικασία που αφορά την εκτέλεση 
έργων ή προμηθειών, της σύμβασης για την ποιοτικά καλή 
και σύμφωνα με τη μελέτη εκτέλεση των έργων, η παρα¬ 
κολούθηση της κανονικής προόδου των εργασιών, ο ελέγ- 
χος των επιμετρήσεων, η σύνταξη των λογαριασμών, η 
έγκαιρη σύνταξη και εισήγηση για έγκριση συγκριτικών πι¬ 
νάκων, η εφαρμογή του Νόμου περί αναπροσαρμογής τι¬ 
μών και των σχετικών με το Νόμο τούτο εγκυκλίων και 
οδηγιών, ή επίλυση διαφορών με τους εργολάβους ή προ¬ 
μηθευτές. Τηρεί φακέλλους έργων ή προμηθειών με όλα 
τα στοιχεία. Διεκπεραιώνει τις αιτήσεις για χορήγηση 
αδειών τομής των οδοστρωμάτων και ελέγχει με αυστηρό¬ 
τητα την πλήρη και έντεχνη αποκατάσταση των ζημιών 
που προκλήθηκαν. Επιβλέπει τη σωστή εφαρμογή των με¬ 
λετών των έργων και δίνει τις απαραίτητες οδηγίες προς 
τους κατασκευαστές ή τους προμηθευτές. Επιβλέπει και 
συντονίζει τα συνεργείο του Δήμου κατά την εκτέλεση έρ¬ 
γων δι’ αυτεπιστασίας και εφαρμόζει την κείμενη νομοθε¬ 
σία. Συντάσσει ας μελέτες, επιμελείται και ασκεί την επί¬ 
βλεψη των έργων κατασκευής, συντήρησης, βελτίωσης 
των κάθε φύσεως έργων κτιριακών, διαμορφώσεις πλα- 

τειών, παιδικών χαρών και κοινοχρήστων χώρων καθώς και 
εξωραΐσμού αυτών. Φροντίζει για τη συντήρηση των οδών 
και πεζοδρομίων. Φροντίζει για την συντήρηση όλων των 
δημοτικών κτιρίων. 

3. Γραφείο Πολεοδομίας και πολεοδομικών έργων. 

Ενεργεί τον προέλεγχο για την έκδοση των οικοδομικών 

αδειών, ελέγχει τις μελέτες και εκδίδει τις οικοδομικές 
άδειες, Επιβάλλει μέτρα ασφαλείας σε οικοδομές και επι¬ 
λαμβάνεται κάθε θέματος σχετικού με τη στατική επάρ¬ 
κεια των οικοδομών. Ελέγχει τις οικοδομές από άποψη 
ορθής εφαρμογής ρυμοτομικών και οικοδομικών γραμ¬ 
μών. Συντάσσει πράξεις τακτοποιήσεως και προσκυρώ- 
σεως και αναλογικού αποζημιώσεως λόγω ρυμοτομίας και 
τις κοινοποιεί στους ενδιαφερόμενους. 

4. Γραφείο επέκτασης Σχεδίου Πόλης. 

Ασχολείται με την επέκταση του σχεδίου πόλης και συ¬ 
ντάσσει της σχετικές μελέτες όταν είναι αναγκαίο. 

5. Γ ραφείο άρδευσης - ύδρευσης - αποχέτευσης. 

Επιβλέπει, συντονίζει και κατευθύνει το προσωπικό 

στην ορθή και έγκαιρη επέμβαση αποκατάστασης, των 
βλαβών του δικτύου ύδρευσης - άρδευσης. Έχει την ευ¬ 
θύνη γενικώς της συντήρησης της ύδρευσης του Δήμου. 
Προγραμματίζει τις υπό εκτέλεση συνδέσεις με το δίκτυο 
αποχέτευσης καθώς και τις νέες παροχές ύδρευσης, βελ¬ 
τίωσης, επέκτασης και συμπλήρωσης, Τηρεί και εφαρμό¬ 
ζει τη διαδικασία δημοπράτησης και εκτέλεσης των έργων 
αποχέτευσης σύμφωνα με το νόμο. Παραλαμβάνει και διε- 
περαιώνει τις αιτήσεις των ενδιαφερομένων με τα συνο- 
δεάνται αυτές δικαιολογητικά: Συγκεντρώνει τα απαραί¬ 
τητα στοιχεία για την επιμέτρηση και παραλαβή των έργων 
και τον καταλογισμό της δαπάνης σε βάρος των υποχρέων 
και τα παραδίδει στα οικονομικά γραφεία για τη βεβαίωση 
και είσπραξη των τελών ύδρευσης. Εκδίδει τις άδειες για 
την από τρίτους εκτέλεση διαφόρων εργασιών επί των δη¬ 
μοτικών οδών, πλατειών και γενικά κοινοχρήστων χώρων 
για την τοποθέτηση, επισκευή ή συντήρηση εγκαταστά¬ 
σεων αποχέτευσης. Μεριμνά για την από τους υποχρέους 
πλήρη αποκατάσταση των τομών που εκτελέσθηκαν σε 
οδούς και πεζοδρόμια, επιβλέπει τις εργασίες αυτές και 
εισηγείται λήψη των επιβαλόμενων μέτρων κατά των αρ- 
νούμενων ή εκτελούντων αυτές με πλημέλεια, καθόσον 
αυτές εκτελέστηκαν σε έργα αποχέτευσης. 

6. Γραφείο Καθαριότητας - Περιβάλλοντος - Πρασί¬ 
νου. 

Φροντίζει για την αποκομιδή των απορριμάτων των οι¬ 
κιών και των καταστημάτων και την απόρριψή τους σε κα¬ 
τάλληλο χώρο διάθεσης απορριμάτων σε συνεργασία με 
το Σύνδεσμο Καθαριότητας. Φροντίζει για την καθαριό¬ 
τητα των κοινοχρήστων χώρων, δημοτικών κηρίων, οδών 
και πεζοδρομίων. 

Επιμελείται της εφαρμογής της πολιτικής πρασίνου του 
Δήμου και την προστασία του περιβάλλοντος της κτηματι¬ 
κής περιφέρειας του Δήμου. 

7. Γραφείο Μηχανογράφησης και Μηχανοργάνωσης. 

Ασχολείται με την οργάνωση και τον προγραμματισμό 

των υπηρεσιών του Δήμου ώστε να προχωρήσει και εφαρ¬ 
μόσει την μηχανογράφηση και την πληροφορική στις υπη¬ 
ρεσίες του Δήμου. 

8. Γ ραφείο Σφαγείων. 

Εισηγείται τον καθορισμό του ύψους των τελών και δι¬ 
καιωμάτων σε συνεργασία με το γραφείο προσόδων. Με¬ 
ριμνά για την καλή συντήρηση και φύλαξη των εν γένει 


εγκαταστάσεων των σφαγείων. Τηρεί τα προβλεπόμενα 
βιβλία και φροντίζει για την καλή λειτουργία των δημοτι¬ 
κών σφαγείων. 

9. Γραφείο Νεκτροταφείου. 

Έχει την ευθύνη για την πιστή εφαρμογή και τήρηση του 
κανονισμού του νεκροταφείου. Εισηγείται την προμήθεια 
των απαραίτητων μέσων και τηρεί τα βιβλία που προβλέ- 
πονται. Ενεργεί τη βεβαίωση και είσπραξη των δικαιωμά¬ 
των από τη λειτουργία του νεκροταφείου. Φροντίζει για 
την φύτευση των δέντρων και την τήρηση τω υγειονομικών 
διατάξεων. 

10. Γ ραφείο Ηλεκτροφωτισμού - Συντήρησης μηχανο¬ 
λογικού εξοπλισμού. 

Επιμελείται για την συντήρηση του Δημοτικού φωτισμού 
(αλλαγή λαμπτήρων, συντήρηση φωτιστικών σωμάτων, 
εορτασπκάο φωτισμό) καθώς και για την κανονική λει¬ 
τουργία κάθε ηλεκτρολογικής εγκατάστασης του Δή¬ 
μου. 

Παρακολουθεί την ομαλή λειτουργία του ηλεκτρολογι- 
κού δικτύου που ανήκει στους Εθνικούς δρόμους και συ¬ 
νεργάζεται για κάθε επισκευή ή βλάβη με τους αρμόδιους 
φορείς. Εγκαίρους επιλαμβάνεται και προβαίνει στην επι¬ 
σκευή κάθε βλάβης στο δίκτυο και φροντίζει για την 
ακριβή ώρα που θα ανάψει και σβύσει ο Δημοτικός φωτι¬ 
σμός. Έχει την επιμέλεια της συντήρησης και συμπλήρω¬ 
σης των μηχανολογικών εγκαταστάσεων των δημοτικών 
κτιρίων και φροντίζει για την λειτουγία αυτών κατά τις ημέ¬ 
ρες και ώρες που επιβάλλονται. Έχει την άμεση ευθύνη 
για τη συντήρηση, επισκευή και συμπλήρωση των υδραυ¬ 
λικών εγκαταστάσεων των Δημοτικών κτιρίων και πς 
υδροδοτήσεις των πάρκων για πότισμα. Επιμελείται την 
επισκευή και συντήρηση όλων των μηχανημάτων του Δή¬ 
μου. 

’Αρθρο 6ο: 

Εκτός από τις αρμοδιότητες που περιγράφονται στον 
παρόντα οργανισμό οι υπάλληλοι υποχρεούνται να εκτε- 
λούν τις εργασίες που ανατίθεται σ’ αυτούς από τον Δή¬ 
μαρχο. 

Άρθρο 7ο: 

Τα θέματα που αφορούν στους διορισμούς, καθήκοντα, 
περιορισμούς, αστική ευθύνη, δικαιώματα, σας μεταβο¬ 
λές υπηρεσιακής κατάστασης, στο πειθαρχικό δίκαιο και 
στη λύση της υπαλληλικής ή εργασιακής σχέσης του μόνι¬ 
μου και του με σχέση εργασίας ιδιωτικού δικαίου προσωπι¬ 
κού, που υπάγεται, στις διατάξεις του παρόντος Οργανι¬ 
σμού, διέπονται από την εκάστοτε ισχύουσα νομοθεσία 
«περί κατάστασης προσωπικού των Ο.Τ.Α.». 

Αρθρο 8ο: 

Η κατανομή του προσωπικού στις διευθύνσεις και τα 
γραφεία, ενεργείται με απόφαση του Δημάρχου. 

Αρθρο 9ο: 

Η επιλογή διευθυντή και προϊσταμένου θα γίνεται από 
υπαλλήλους των κλάδων ΠΕ και ελλείψει αυτών κατά 
σειρά από υπαλλήλους των κλάδων ΤΕ και ΔΕ ανάλογα με 
το ανηκείμενο κάθε Διεύθυνσης και θα διέπεται από τις 
ισχύουσες διατάξεις «περί βαθμολογίου». 

Ειδικά για ης Διευθύνσεις: 

Δ/νση Διοικητικών - Οικονομικών Υπηρεσιών 

Κλάδος ΠΕΙ. 

Δ/νση Τεχνικών Υπηρεσιών. 

Κλάδος ΠΕ3, ΠΕ4, ΠΕ5, ΠΕ6. 

Αρθρο 10ο: 

Για την Ιδρυση Δ/νσης Τεχνικών Υπηρεσιών, Πολεοδο¬ 
μίας και πολεοδομικών, εφαρμογών και για την κατηγορία 
ΠΕ έχει έχει έγγραφέ! σχετική πίστωση στον Κ.Α. 05/161 
του προϋπολογισμού του Δήμου Ο.Ε. 1995. Ενώ επίσης 
έχουν μεταβιβασθεί στο Δήμο Πολεοδομικές αρμοδιότη¬ 
τες από το ΥΠΕΧΩΔΕ. 

Αρθρο Ακτοτελεύτιο: Από την δημιουργία των νέων θέ¬ 
σεων προκαλεΐται δαπάνη 35.980.000 δρχ. που θα βαρύ¬ 
νει το Κ.Α. 05.111.1 του προϋπολογισμού του Δήμου 
έτους 1998 και για το επόμενα έτη 45.000.000 δρχ. περί¬ 
που. 

Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Λαμία, 12 Νοεμβρίου 1997 

Με εντολή Γεν. Γραμμ. Περιφέρειας 
Ο Διευθυντής 
Π. ΜΠΟΝΑΚΗΣ 

-♦- 

Αριθ. 17940 (5) 

Τροποποίηση της 12327/16.6.95 απόφασης καθορισμού 
των μελών της Διοίκησης του Νομικού προσώπου της 
Σχολικής Επιτροπής Δ/θμιας Εκπαίδευσης Σχολείων 
Κοινότητας Λάρυμνας. 

Ο Γ.Γ. ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 


α) 203 του Π.Δ. 410/95 (ΔΚΚ), όπως συμπληρώθηκαν 
με εκείνες του άρθρου 11 του Ν. 2130/93, και 

β) 5 του Ν. 1894/90 -για την Ακαδημία και άλλες Εκπαι¬ 
δευτικές διατάξεις» που δημοσιεύθηκε στο ΦΕΚ 110/Β7 
27.8.1990, και 

2. Την αριθ. 107/97 απόφαση του Κοινοτικού Συμβου¬ 
λίου Λάρυμνας, αποφασίζουμε: 

Τροποποιούμε την αριθ. 12327/16.6.95 απόφασή μας, 
περί συστάσεως Σχολικής Επιτροπής στην Κοινότητα Λά¬ 
ρυμνας ως προς τον περιορισμό του αριθμού των μελών 
του Διοικητικού Συμβουλίου του Νομικού Προσώπου από 
9μελές σε 7μελές ως ακολούθως: 

1. Τον εκάστοτε Πρόεδρο της Κοινότητας ή Κοινοτικό 
Σύμβουλο, ως Πρόεδρο. 

2. Εκπρόσωπο του Συλλόγου Γονέων και Κηδεμόνων Δ. 
Σχολείου Λάρυμνας ή εκπρόσωπο της Ομοσπονδίας Συλ¬ 
λόγων Γ ονέων και Κηδεμόνων. 

3. Διευθυντές Προϊσταμένους των Σχολικών Μονάδων 
Πρωτ/θμιας Εκπ/σης, όπως υφίστανται κάθε φορά. 

4. Δύο (2) δημότες της Κοινότητας Λάρυμνας (ένας από 
οικισμό Λάρυμνας και ένας από Λάρυμνα), που θα ορίζο¬ 
νται από το Κοινοτικό Συμβούλιο Λάρυμνας. 

Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Λαμία, 31 Οκτωβρίου 1997 
Με εντολή Γεν. Γραμμ. Περιφέρειας 
Ο Διευθυντής 
Π. ΜΠΟΝΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β’ (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Λ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 » 

10.000 » 

50.000 » 

25.000 » 

10.000 » 

5.000 ·■ 

10.000 »> 

3.000 - 

250.000 » 

10.000 - 

2.500 δρχ. 

2.500 >■ 

500 ». 

2.500 » 

1.250 >· 

500 ». 

250 >■ 

500 » 

150 » 

12.500 ·■ 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 

10.000 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
























